آمریکا بیرلشمیش دؤولتلرینین تورکییه‌ده‌کی ائلچیسی دیوید سترفیلد، آمریکا نماینده‌لر مجلیسینده اویلامایا چیخاریلان قانون لایحه‌لری ایله باغلی خاریجی ایشلر باخانلیغینا چاغریلدی.
خاریجی ایشلر باخانلیغیندان وئریله‌ن آچیقلامادا،
آمریکا نماینده‌لر مجلیسین‌ده ۱۹۱۵.جی ایل حادثه‌لری ایله باغلی آلینمیش اولان تاریخی و حقوقی دایاناقدان یوخسون قرار و باریش بولاغی عملیاتی ایله باغلانتی‌لی اولاراق اؤلکه‌میزه تحریملر تطبیق اولونماسینی اؤن گؤرن قانون لایحه‌سی ایله باغلی اولاراق آمریکانین آنکارا ائلچیسی دیوید سترفیلد خاریجی ایشلر باخانلیغینا چاغریلمیشدیر" دئییلدی.
آمریکا نماینده‌لر مجلیسی، تورکییه قارشیدی ایکی لایحه آرد آردا اونایلادی.
نماینده‌لر مجلیسی، ایلک اولاراق ۱۹۱۵ حادثه‌لری ایله ایلگیلی قوندارما ارمنی ادعالارینی تانییان قرار لایحه‌سینی قبول ائتدی.
نماینده‌لر مجلیسی آیریجا تورکییه‌نین سوریه‌نین قوزئی دوغوسوندا بؤلوجو ترور هؤرگوتو یپگ/پ‌کاکایا قارشی عملیاتینا دایر تورکییه‌یه بعضی تحریملر گتیریلمه‌سینی اؤن گؤرن قانون لایحه‌سینه ده اونای وئردی.
